
శ్రీపతి పండితారాధ్యుల బాలసుబ్రహ్మణ్యం అనే పూర్తి పేరుతో కంటే ఎస్పీ బాలసుబ్రహ్మణ్యం గానే కీర్తి ప్రతిష్ఠలు ఆర్జించిన సుమధుర గాయకుడు బాలు గురించి ఎంత చెప్పుకొన్నా తనివి తీరదు. అమర గాయకుడు ఘంటసాల వేంకటేశ్వరరావు తర్వాత తెలుగు సినిమా పాటను తన కంఠంతో మోసిన మహా గాయకుడు బాలు! ఎనిమిది, తొమ్మిది దశకాల్లో బాలు పాట లేని తెలుగు సినిమాలని వేళ్లపై లెక్కించవచ్చు. ఒక్కో నటుడి గాత్రానికి తగ్గట్లు తన గాత్రాన్ని మార్చుకొని ఆయన పాడినట్లు మరో గాయకుడు పాడలేదనడమూ నిజమే. డ్యూయెట్లతో రసికులైన శ్రోతల్ని ఎంతగా అలరించారో, రౌద్రరసభరిత పాటలతో ఉద్వేగాన్నీ రగిల్చారు. అంతేనా.. విషాద గీతాలతో ఏడిపించారు కూడా. అలా వేలకొలది పాటలు ఆయన కంఠం నుంచి అలలు అలలుగా జాలువారాయి. ఒక్క తెలుగు శ్రోతలేనా.. తమిళ, కన్నడ, హిందీ తదితర భాషలకు చెందిన శ్రోతలూ ఆయన గానవాహినిలో ఓలలాడారు. కొన్ని చిత్రాలకు సంగీత స్వరాలు సమకూర్చి రసగుళికల్లాంటి పాటలనూ అందించారు బాలు. ఆయన గాయకుడు, సంగీత దర్శకుడే కాదు.. చక్కని నటుడు కూడా. ఆ మధ్య ‘మిథునం’లో అప్పదాసుగా ఆయన ప్రదర్శించిన అభినయం చూశాం కదా! ఉత్తమ గాయకుడిగా నాలుగు భాషల్లో ఆరు జాతీయ అవార్డులను అందుకున్న బాలును భారత ప్రభుత్వం పద్మశ్రీ, పద్మభూషణ్ పురస్కారాలనిచ్చి తనను తాను గౌరవించుకుంది. ఇవి కాకుండా ఆయనకు వచ్చిన ఇతరేతర అవార్డులు లెక్కకు మిక్కిలి. కొన్ని సంవత్సరాల నుంచీ సినిమాల్లో పాడటం స్వచ్ఛందంగా తగ్గించుకొని, ఔత్సాహిక గాయనీ గాయకులను వెలుగులోకి తెచ్చే కార్యక్రమాన్ని నిర్వహిస్తున్న బాలును ఆంధ్రప్రదేశ్ ప్రభుత్వం 2012 సంవత్సరానికి ఎన్టీఆర్ జాతీయ అవార్డు కోసం ఎంపిక చేయడం ముదావహం.‘‘అమెరికాలో నా బ్యాగ్ ఎవరో దొంగిలించారు. అందులో నా పాస్పోర్ట్, క్రెడిట్, డెబిట్ కార్డులు ఉన్నాయి. అంతేకాకుండా అందులో డబ్బులు, పాటల స్క్రిప్ట్లతో కూడిన ఐపాడ్లు ఉన్నాయి. అవి పోయిన 24 గంటల్లో కొందరి సహకారంతో డూప్లికేట్ పాస్పోర్ట్ పొందగలిగాను. ఈ హడావిడిలో ఉన్న నాకు ఎన్టీఆర్ నేషనల్ అవార్డ్తో ఆశీర్వాదం లభించిందనే వార్త తెలిసింది. ఆంధ్రప్రదేశ్ ప్రభుత్వానికీ, జ్యూరీ సభ్యులందరికీ.. ప్రత్యేకించి నందమూరి బాలకృష్ణకు కృతజ్ఞతలు.’’-ఫేస్బుక్లో ఎస్పీబాలు

sripati panditaaraadhyula balasubrahmanyam ane puurti paerutho kante espy balasubrahmanyam gaane keerti pratishtalu aarjinchina sumadhura gayakudu baalu gurinchi entha cheppukonna tanivi teeradu. amara gayakudu ghantasala venkateswararao tarvaata telugu sinima paatanu tana kanthamtho mosina mahaa gayakudu baalu! enimidi, tommidi dasakaallo baalu paata laeni telugu cinemaalani vellapai lekkinchavacchu. okko natudi gaatraaniki taggatlu tana gaatraanni maarchukoni aayana paadinatlu maro gayakudu paadaledanadamuu nijame. duiyetlatho rasikulaina shrotalni entagaa alarinchaaro, roudrarasabharita paatalatho udvegaannii ragilchaaru. antena.. vishaada geetaalato edipinchaaru kuudaa. alaa velakoladi paatalu aayana kantham nunchi alalu alalugaa jaluvarayi. okka telugu shrotalena.. tamila, kannada, hindi taditara bhashalaku chendina shrotaluu aayana gaanavaahinilo olalaadaaru. konni chitraalaku sangeeta swaraalu samakurchi rasagulikallanti paatalanuu andinchaaru baalu. aayana gayakudu, sangeeta darsakude kaadu.. chakkani natudu kuudaa. aa madhya ‘mithunam’loo appadaasugaa aayana pradarsinchina abhinayam chusham kada! uttama gayakudiga naalugu bhaashallo aaru jaateeya avaardulanu andukunna baalunu bhaarata prabhutvam padmashree, padmabhushan puraskaaraalanichi tananu taanu gouravinchukundi. ivi kakunda aayanaku vachina itaretara avaardulu lekkaku mikkili. konni samvatsaraala nunchi cinemallo paadatam swachchandamgaa tagginchukoni, autsaahika gaayanee gaayakulanu veluguloki techhe kaaryakramaanni nirvahistunna baalunu andhrapradesh prabhutvam 2012 samvatsaraaniki ntr jaateeya avaardu kosam empika cheyadam mudavaham.‘‘americalo naa byag evaro dongilinchaaru. andulo naa pasport, credit, debit kaardulu unnaayi. antekakunda andulo dabbulu, paatala scriptlatho kuudina aipadlu unnaayi. avi poyina 24 gantallo kondari sahakaaramtho dooplicate pasport pondagaligaanu. ee hadavidilo unna naaku ntr neshanal avaardto aasiirvaadam labhinchindane vaarta telisindi. andhrapradesh prabhutvaanikii, juri sabhyulandarikii.. pratyekinchi nandamuri balakrishnaku krutagnatalu.’’-fasebuklo espibalu